39. ΝΟΜΟΣ υπ’ αριθ. 4030 της 20/23 Δεκ. 1959 Περί καθορισμού των οργανικών θέσεων ενίων Κλάδων του Υπουργείου Γεωργίας, τακτοποιήσεως της καταστάσεως του προσωπικού αυτού και τινων άλλων διατάξεων. Άρθρ.1-5(Δια τας αφορώσας τον αριθμόν των οργανικών θέσεων βλ. ήδη Π.Δ. 433/1977, κατωτ. αριθ. 117. Αι λοιπαί είναι διατάξεις προσωρινής ισχύος). Διορισμοί και τοποθετήσεις Γεωπονικού  και Δασικού Προσωπικού Άρθρ.6.-1.Οι το πρώτον διοριζόμενοι Γεωπόνοι Α΄ Κατηγορίας τοποθετούνται και υπηρετούν υποχρεωτικώς επί τριετίαν τουλάχιστον εις την ύπαιθρον ως Γεωπόνοι Γεωργικών Εφαρμογών. Εκ των Γεωπόνων τούτων καλύπτονται μετά την τριετή υπηρεσίαν των ως Γεωπόνων Γεωργικών Εφαρμογών, αι οργανικαί θέσεις Γεωπονικού προσωπικού των λοιπών Υπηρεσιών και Ιδρυμάτων της περιφερειακής υπηρεσίας του Υπουργείου Γεωργίας. 2.Της ανωτέρω παραγράφου εξαιρούνται οι Γεωπόνοι οι κεκτημένοι αποδεδειγμένως ετησίας τουλάχιστον ειδικεύσεως εις Πανεπιστήμια ή Ειδικάς Ανωτάτας Σχολάς ή Ιδρύματα Ερεύνης της Αλλοδαπής, ως και οι εκ των κατά το άρθρ. 2 του παρόντος μονιμοποιηθησομένων υπηρετούντες εις Ιδρύματα Γεωργικής Ερεύνης. Οι ως άνω υπάλληλοι διοριζόμενοι δύνανται να τοποθετηθούν απ’ ευθείας εις αντιστοιχους οργανικάς θέσεις εις Ιδρύματα της ειδικότητός των. 3.Αι διατάξεις των παρ. 1 και 2 του παρόντος τυγχάνουσιν αναλόγου εφαρμογής και δια τους Δασολόγους Α΄ Κατηγορίας και τους Δασικούς Β΄ Κατηγορίας. Επιθεωρήσεις Γεωργίας και Δασών Χιλιομετρικαί αποζημιώσεις Άρθρ.7.-1.(Αντικατεστάθη δια των διατάξεων του κατωτέρω νέου Οργανισμού του Υπουργείου Γεωργίας). 2.Τεχνικοί υπάλληλοι του Υπουργείου Γεωργίας, χρησιμοποιούντες δια τας προς εκτέλεσιν υπηρεσίας μετακινήσεις των, εκτός της έδρας των, ιδιόκτητα μεταφορικά μέσα, ως αυτοκίνητα ή μοτοσυκλέττας, δικαιούνται αντί οδοιπορικών εξόδων, αποζημιώσεως αντιστοίχου προς την διανυομένην χιλιομετρικήν απόστασιν και άνευ προσθέτου τινός ποσοστού. Το ύψος της χιλιομετρικής ταύτης αποζημιώσεως μη δυνάμενον να είναι μικρότερον της αντιστοιχούσης προς την διανυομένην απόστασιν δαπάνης καυσίμων και της αναλογούσης φθοράς μεταφορικού μέσου, ορίζεται δια κοινών αποφάσεων των Υπουργών Οικονομικών, Γεωργίας, Συγκοινωνιών και Δημοσίων Έργων. Η παρ. 2 έχει εφαρμογήν και δια τους τεχνικούς υπαλλήλους του Υπουργείου Δημοσίων Έργων (άρθρ. 2 Ν.Δ. 568/1970, τόμ. 23 σελ. 90,343). Άρθρ.8.-1.Από του Ακαδημαϊκού έτους 1959-60 καταργείται η διάταξις του άρθρ. 6 του Νόμ. 6320/34 «περί παραχωρήσεως της χρήσεως δημοσίων δασών εις το Πανεπιστήμιον Θεσσαλονίκης δια σκοπούς εκπαιδευτικούς, ερευνών κλπ. «ως προς την εισαγωγήν νέων Δασικών Υπαλλήλων Β΄Κατηγορίας εις το Δασολογικόν Τμήμα του Πανεπιστημίου Θεσσαλονίκης. 2.Εφεξής, ως τυπικόν προσόν δια την εισαγωγήν εις τας Μέσας Δασικάς Σχολάς ορίζεται απολυτήριον Γυμνασίου. Άρθρ.9.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 